laion/Wikipedia-Exotic huggingface dataset:
জোসেলিন লাগার্ড

জোসেলিন লাগার্ড (১৯২৪ - ১২ সেপ্টেম্বর ১৯৭৯) একজন আদিবাসী তাহিতিয়ান অভিনেত্রী ছিলেন। তিনি তার অভিনীত প্রথম ও একমাত্র চলচ্চিত্র হাওয়াই (১৯৬৬) চলচ্চিত্রে অভিনয় করে খ্যাতি অর্জন করেন, এবং এই কাজের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন ও সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। লাগার্ড জেমস এ. মিশেনারের সর্বোচ্চ বিক্রিত উপন্যাস হাওয়াই অবলম্বনে নির্মিত বিশাল-নির্মাণব্যয়ের একই নামের (১৯৬৬) চলচ্চিত্রে অভিনয় করেন। চলচ্চিত্রটিতে ১৯শ শতাব্দীতে শ্বেতাঙ্গ মিশনারিদের দ্বীপের স্থানীয়দের নিকট খ্রিস্টধর্মের দীক্ষা নিয়ে আসার গল্প বর্ণিত হয়েছে। লাগার্ড একজন পলিনেশীয় নারী, যার সাথে চলচ্চিত্রের একটি গুরুত্বপূর্ণ চরিত্রের দৈহিক বৈশিষ্টের সাদৃশ্য ছিল। তিনি এর আগে কখনো অভিনয় করেননি এবং ইংরেজি ভাষা বলতে পারতেন না। তিনি কেবল অনর্গলভাবে তাহিতিয়ান এবং ফরাসি ভাষা বলতে পারতেন। তবুও মিরিশ প্রডাকশন্স তাকে বাছাই করে এবং তার চরিত্রের সংলাপ ঠিকভাবে বলার জন্য একজন শিক্ষক নিয়োগ দেয়। হলিউডের তারকাদের ভিড়ে তিনি দর্শকদের আলাদাভাবে নজর কাড়তে সক্ষম হন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি একাডেমি পুরস্কারের মনোনয়নপ্রাপ্ত প্রথম বিদেশি ব্যক্তি। হাওয়াই লাগার্ডের অভিনীত একমাত্র চলচ্চিত্র এবং তিনি একটি মাত্র চলচ্চিত্রে অভিনয় করে অস্কারের মনোনয়ন পাওয়া একমাত্র অভিনেত্রী। পরবর্তীকালে অনেক অভিনয়শিল্পীই তাদের অভিষেক কাজের জন্য অস্কারের মনোনয়ন পেয়েছেন, কিন্তু তারা এরপর আরও একাধিক ও সফল চলচ্চিত্রে কাজ করেছেন। অস্কারের মনোনয়ন ছাড়াও তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। লাগার্ড ১৯৭৯ সালে তাহিতির পাপিটে তার নিজ বাড়িতে মৃত্যুবরণ করেন। টমাস, কেভিন (৪ ফেব্রুয়ারি ১৯৬৭)। "She's Very Big in and on Film 'Hawaii'"। লস অ্যাঞ্জেলেস টাইমস (ইংরেজি ভাষায়)।  "The 39th Academy Awards | 1967"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১৮ ডিসেম্বর ২০২০।  কোর্টজেন, শন; গডলি, ক্রিস (৩ জানুয়ারি ২০১৪)। "One-Hit Oscar Wonders: From Cuba Gooding Jr. to Mira Sorvino"। দ্য হলিউড রিপোর্টার। সংগ্রহের তারিখ ১৮ ডিসেম্বর ২০২০।  বার, টাই (২৬ জানুয়ারি ২০০৭)। "Getting an Oscar nod on the first try"। এন্টারটেইনমেন্ট উইকলি (ইংরেজি ভাষায়)। সংগ্রহের তারিখ ১৮ ডিসেম্বর ২০২০।  "Jocelyn Lagarde"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ১২ আগস্ট ২০২০।  উইকিমিডিয়া কমন্সে জোসেলিন লাগার্ড সংক্রান্ত মিডিয়া রয়েছে। আলোসিনেতে জোসেলিন লাগার্ড (ফরাসি) ইন্টারনেট মুভি ডেটাবেজে জোসেলিন লাগার্ড (ইংরেজি) রটেন টম্যাটোসে জোসেলিন লাগার্ড (ইংরেজি)
আবু সালেক (দ্ব্যর্থতা নিরসন)

আবু সালেক নামটি নিচের ব্যক্তিবর্গকে নির্দেশ করতে পারে: আবু সালেক (বীর প্রতীক) –বীর প্রতীক খেতাব প্রাপ্ত বাংলাদেশের মুক্তিযোদ্ধা। আবু সালেক (চট্টগ্রামের রাজনীতিবিদ) –বাংলাদেশের রাজনীতিবিদ যিনি চট্টগ্রাম-১ আসনের সংসদ সদস্য ছিলেন। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
সাম্প্রদায়িকতা

সাম্প্রদায়িকতা (ইংরেজি: Communalism) হচ্ছে এক ধরনের মনোভাব। কোন ব্যক্তির মনোভাবকে তখনই সাম্প্রদায়িক বলে আখ্যা দেওয়া হয় যখন সে এক বিশেষ ধর্মীয় সম্প্রদায়ভুক্তির ভিত্তিতে অন্য এক ধর্মীয় সম্প্রদায় এবং তার অন্তর্ভুক্ত ব্যক্তিদের বিরুদ্ধচারণ এবং ক্ষতিসাধন চেষ্টা করা। নিজের বিশ্বাস্য বা অনুসৃত মতবাদকে সর্বশ্রেষ্ঠ ভাবা এবং অন্যের মতবাদকে ভুয়া, নিকৃষ্ট আর বাতিল গণ্য করে সেসব মতবাদ ও মতবাদিকে ঘৃণা বা প্রতিহত করার ইচ্ছা যার বা যাদের মনে জাগ্রত তাদের সাম্প্রদায়িক বলে। ইচ্ছার বিরুদ্ধে কাউকে কোনো কিছু বিশ্বাস করতে বা বিশ্বাস্য/ মাতবাদিক কোনো আচরণ পালন করতে বা কোনো আচরণ হতে বিরত থাকতে বাধ্য করাও সাম্প্রদায়িকতা। এ ক্ষেত্রে কোন ব্যক্তিবিশেষের ক্ষতিসাধন করার মানসিক প্রস্তুতি সেই ব্যক্তির সাথে সাক্ষাৎ পরিচয় অথবা বিরুদ্ধতা থেকে সৃষ্ট নয়। ব্যক্তিবিশেষ এ ক্ষেত্রে গৌণ, মুখ্য হলো সম্পদায়। ধর্মনিষ্ঠার সাথে সম্পর্ক আছে ধর্মীয় তত্ত্ব এবং আচার বিচারের। সাম্প্রদায়িকতার যোগ আছে সম্পদায়ের সাথে। অর্থাৎ ধর্মনিষ্ঠার ক্ষেত্রে ব্যক্তির নিজের আচরণ এবং ধর্মবিশ্বাসের গুরুত্ব বেশি। সাম্প্রদায়িকতার ক্ষেত্রে নিজের ধর্মীয় সম্প্রদায়ের প্রতি বিশেষ এক জাতীয় আনুগত্যের গুরুত্ব বেশি। এ ছাড়া সত্যকার ধর্মনিষ্ঠা পরকালমুখী। পরকালেই তার সত্যকার পুরস্কারের আশা। সাম্প্রদায়িকতার মুনাফা ইহলোকে। ধর্মনিষ্ঠার জন্য অন্যের বিরুদ্ধাচরণের প্রয়োজন নেই। উমর, বদরুদ্দিন (১৯৮০)। সাম্প্রদায়িকতা। ঢাকা: মুক্তধারা। পৃষ্ঠা ৯।  |সংগ্রহের-তারিখ= এর |ইউআরএল= প্রয়োজন (সাহায্য) "Secularism Vs Communalism"। ৮ জুন ২০০৯ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৯।  উইকিউক্তিতে সাম্প্রদায়িকতা সম্পর্কিত উক্তির সংকলন রয়েছে। The Oxford Handbook of Religion and Violence, Michael Jerryson, Mark Juergensmeyer, and Margo Kitts, আইএসবিএন ৯৭৮০১৯৯৭৫৯৯৯৬ Encyclopedia of Violence, Peace, and Conflict, 2nd Edition, Lester Kurtz, আইএসবিএন ৯৭৮-০১২৩৬৯৫০৩১ Communal violence in South Asia 2009 Ürümqi riots at Yahoo! News B. R. Ambedkar. "The riot-torn history of Hindu-Muslim relations, 1920–1940". Pakistan or Partition of India. Tony Cross. Gujarat after the riots + Mumbai, during 2004 general election
আচারা (জর্জিয়া)

আদজারা জর্জিয়ার একটি ঐতিহাসিক, ভৌগোলিক ও রাজনৈতিক-প্রশাসনিক অঞ্চল, যা সরকারিভাবে আদজারা স্বায়ত্তশাসিত প্রজাতন্ত্র নামে পরিচিত। দেশের দক্ষিণ-পশ্চিম কোণে অবস্থিত, আদজারা তুরস্কের উত্তরে ক্ষুদ্র ককেশাস পর্বতমালার পাদদেশে কৃষ্ণ সাগরের উপকূলে অবস্থিত। এটি একটি গুরুত্বপূর্ণ পর্যটন কেন্দ্র এবং এর রাজধানী বাটুমি জর্জিয়ার দ্বিতীয় বৃহত্তম শহর। এর ২,৮৮০ বর্গকিলোমিটার এলাকায় প্রায় ২৮০,০০০ জন মানুষ বাস করে। আদজারা জর্জিয়ানদের একটি আঞ্চলিক উপগোষ্ঠী আদজারিয়ানদের বাসস্থান। আদজারা নামটি ইংরেজিতে বিভিন্নভাবে বানান ও উচ্চারণ করা যায়; অজারা, আজারিয়া, আদজারিয়া, আধারিয়া, আটচারা এবং আচারার। সোভিয়েত ইউনিয়নের অধীনে আদজারা আদজারিয়ান এএসএসআর হিসাবে জর্জিয়ান সোভিয়েত সমাজতান্ত্রিক প্রজাতন্ত্রের অংশ ছিল। আদজারা প্রাচীন কাল থেকেই কোলচিস এবং ককেশিয়ান আইবেরিয়ার অংশ ছিল। খ্রিস্টপূর্ব ৫ম শতাব্দীতে গ্রীকদের উপনিবেশে পরিণত হয়। এরপর অঞ্চলটি খ্রিস্টপূর্ব দ্বিতীয় শতাব্দীতে রোমের অধীনে এসেছিল। খ্রিস্টীয় অষ্টম শতাব্দীতে আবখাজিয়া রাজ্যে অন্তর্ভুক্ত হওয়ার আগে এটি লাজিকার অংশ ছিল, পরবর্তীতে একাদশ শতাব্দীতে জর্জিয়ান রাজতন্ত্রকে একত্রীকরণের নেতৃত্ব দেয়। ১৬১৪ সালে উসমানীয়রা এই অঞ্চলটি জয় করে। এই সময়ে আদজারা ধীরে ধীরে ইসলামিকরণ হয়েছিল। ১৮৭৮ সালে অটোম্যানরা আদজারাকে বিস্তৃত রুশ সাম্রাজ্যের হাতে তুলে দিতে বাধ্য হয়। ১৯১৮ থেকে ১৯২০ সাল পর্যন্ত তুর্কি ও ব্রিটিশ সেনার দ্বারা অস্থায়ী দখলের পরে আদজারা ১৯২০ সালে জর্জিয়ার গণতান্ত্রিক প্রজাতন্ত্রের অংশ হয়। ১৯২১ সালের মার্চ মাসে সংক্ষিপ্ত সামরিক দ্বন্দ্বের পরে, আঙ্কারা সরকার কারস সন্ধির ৬ষ্ঠ অনুচ্ছেদে মুসলিম জনসংখ্যার জন্য স্বায়ত্তশাসনের ব্যবস্থা করার শর্তে এই অঞ্চলটি জর্জিয়ার হাতে তুলে দেয়। সোভিয়েত ইউনিয়ন এই ধারা অনুসারে ১৯২১ সালে আদজার স্বায়ত্তশাসিত সোভিয়েত সমাজতান্ত্রিক প্রজাতন্ত্র প্রতিষ্ঠা করে (১৯৩৭ সাল পর্যন্ত এর নাম ছিল আজারিস্তান)। সুতরাং, আদজারা তখনও জর্জিয়ার একটি অংশ ছিল, তবে যথেষ্ট স্থানীয় স্বায়ত্তশাসন নিয়ে। আদজারান স্বায়ত্তশাসিত প্রজাতন্ত্রের মর্যাদাকে জর্জিয়ার আদজারা আইন ও অঞ্চলটির নতুন সংবিধান দ্বারা সংজ্ঞায়িত করা হয়েছে, আসলান আবাশিদজেকে ক্ষমতাচ্যুত করার পরে তা গৃহীত হয়েছিল। স্থানীয় আইনসভা হল সংসদ। আদজার মন্ত্রীপরিষদের প্রধান- এই অঞ্চলের সরকারের প্রধান — জর্জিয়ার রাষ্ট্রপতি কর্তৃক মনোনীত হন, যিনি জর্জিয়ার সংবিধান লঙ্ঘন করে এমন বিষয়গুলিতে আইনসভা ও সরকার ভেঙে দেওয়ার এবং স্থানীয় কর্তৃপক্ষকে পদচ্যুত করার ক্ষমতা রাখে। জুরাব পাটারিদজে হলেন আদজারান সরকারের বর্তমান প্রধান। আদজারা ৬টি প্রশাসনিক এলাকায় বিভক্ত; ২০১৪ সালের আদমশুমারি অনুসারে আদজারের জনসংখ্যা ৩৩৩,৯৯৩ জন। আদজারিয়ান (আজারস) হল জর্জিয়ানদের একটি নৃতাত্ত্বিক গোষ্ঠী যারা স্থানীয় উপভাষার একটি দলে কথা বলে, যা সম্মিলিতভাবে আদজারিয়ান বলে পরিচিত। লিখিত ভাষা হল জর্জিয়ান। "census - 2014 General Population Census Results"। census.ge। ২০২০-০২-১৪ তারিখে মূল থেকে আর্কাইভ করা। সংগ্রহের তারিখ ২০১৭-০২-০১।  উইকিমিডিয়া কমন্সে আচারা (জর্জিয়া) সংক্রান্ত মিডিয়া রয়েছে।
আবু সালেক (চট্টগ্রামের রাজনীতিবিদ)

আবু সালেক বাংলাদেশের চট্টগ্রাম জেলার রাজনীতিবিদ যিনি চট্টগ্রাম-১ আসনের সংসদ সদস্য ছিলেন। আবু সালেক চট্টগ্রাম জেলায় জন্মগ্রহণ করেন। আবু সালেক ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-১ আসন থেকে সংসদ সদস্য নির্বাচিত হন। ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি স্বতন্ত্র প্রার্থী হিসেবে চট্টগ্রাম-১ আসন থেকে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২৭ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২০।
আচেহ

আচেহ ইন্দোনেশিয়ার সর্বপশ্চিমের একটি প্রদেশ। এটি সুমাত্রার উত্তর প্রান্তে অবস্থিত। বান্দা আচেহ এর রাজধানী ও সর্ববৃহৎ শহর। এটি একটি বিশেষ স্বায়ত্তশাসিত মর্যাদাপ্রাপ্ত প্রদেশ। আচেহ একটি ধর্মীয় রক্ষণশীল অঞ্চল এবং ইন্দোনেশিয়ার একমাত্র প্রদেশ যা সরকারীভাবে শরিয়া আইন অনুশীলন করে। এই অঞ্চলে দশটি আদিবাসী নৃগোষ্ঠী রয়েছে, যার মধ্যে বৃহৎ গোষ্ঠী হল আচেহনিজ, তারা এ অঞ্চলের জনসংখ্যার প্রায় ৮০% থেকে ৯০%। আচেহ সেই জায়গা যেখান থেকে ইন্দোনেশিয়ায় ইসলামের বিস্তার শুরু হয়েছিল এবং এটি দক্ষিণ-পূর্ব এশিয়ায় ইসলামের প্রসারের একটি মূল কারণ ছিল। ১২৫০ খ্রিস্টাব্দের দিকে আচেতে (ফানসুর ও লামুরি রাজ্যে) ইসলাম পৌঁছেছিল। সপ্তদশ শতাব্দীর গোড়ার দিকে আচেহ সালতানাত মালাক্কা উপকূল অঞ্চলে সর্বাধিক ধনী, শক্তিশালী এবং চাষযোগ্য রাজ্য ছিল। সাবেক ডাচ উপনিবেশবাদী এবং পরে ইন্দোনেশীয় সরকার সহ আচেহর বহিরাগতদের দ্বারা নিয়ন্ত্রণের বিরুদ্ধে রাজনৈতিক স্বাধীনতা এবং প্রতিরোধের ইতিহাস রয়েছে। আচেহতে তেল এবং প্রাকৃতিক গ্যাসের মত প্রাকৃতিক সম্পদ যথেষ্ট পরিমাণে রয়েছে। ২০০৪ সালের ভারত মহাসাগরের ভূমিকম্প ও সুনামির কেন্দ্রস্থল ছিল আচেহের সবচেয়ে নিকটবর্তী, যা প্রদেশের পশ্চিম উপকূলের বেশিরভাগ অংশকে ধ্বংস করে দিয়েছে। এ দুর্যোগে ইন্দোনেশিয়ার প্রায় ১৭০,০০০ জন মানুষ মারা গিয়েছিল বা নিখোঁজ হয়েছিল। ইন্দোনেশিয়ার সরকার এবং মুক্ত আচেহ আন্দোলনের মধ্যে শান্তি চুক্তি দুর্যোগ কাটিয়ে উঠতে সাহায্য করেছে। আচেহ প্রথমে আচেহ দারুসসালাম (১৫১১-১৯৪৫) নামে পরিচিত ছিল। এটি গঠনের পূর্বে ১৯৫৬ সালে আচেহ ছিল, পরে নাম পরিবর্তন করে দেরাহ ইসতিমওয়া আচেহ (আচেহ বিশেষ অঞ্চল (১৯৫৯-২০০১)) করা হয়। ২০০১-২০০৯ পর্যন্ত নাগরু আচেহ দারুসসালাম ছিল। ২০০৯ সালে পুনরায় আচেহ নামে ফিরে আসে এবং তা এখনও বর্তমান। বানানগত দিক থেকে এটি আজহে বা আচিন নামেও উচ্চারিত হয়। ইন্দোনেশিয়ার ২০০০ সালের আদমশুমারির সময় আচেহের জনসংখ্যা যথাযথভাবে নথিভুক্ত করা হয়নি কারণ বিদ্রোহ সঠিক তথ্য সংগ্রহের প্রক্রিয়াটিকে জটিল করেছিল। ২০০৪ সালে সুনামিতে আচেহেতে আনুমানিক ১,৭০,০০০ মানুষ মারা গিয়েছিল যা সাবধানতার সাথে জনসংখ্যার বিশ্লেষণের কাজটিকে আরও জটিল করে তোলে। সাম্প্রতিক আদমশুমারি অনুসারে, ২০১০ সালে আচেহের মোট জনসংখ্যা ছিল ৪,৪৮৬,৫৭০ জন এবং ২০১৫ সালে ছিল ৪,৯৯৩,৩৮৫ জন; সর্বশেষ সরকারি হিসাম মতে আনুমানিক (১ জুলাই ২০১৯ হিসাবে) ৫,৩১৬,৩২০ জন। কেন্দ্রীয় পরিসংখ্যান সংস্থা পরিচালিত ২০১০ সালের আদমশুমারি অনুসারে আচেহ প্রদেশের জনসংখ্যার ৯৮% মুসলমান বা ৪,৪১, ২০০ জন মুসলমান এবং মাত্র ৫০,৩০০ জন প্রোটেস্ট্যান্ট এবং ৩,৩১০ জন ক্যাথলিক। আচেহে ধর্মীয় বিষয়গুলি প্রায়শ সংবেদনশীল থাকে। এখানে পুরো প্রদেশ জুড়ে ইসলামের পক্ষে দৃড় সমর্থন রয়েছে। Undang-Undang Republik Indonesia Nomor 24 Tahun 1956 (ইন্দোনেশীয় ভাষায়) – উইকিসংকলন-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Badan Pusat Statistik, Jakarta, 2019. Aris Ananta; Evi Nurvidya Arifin; M. Sairi Hasbullah; Nur Budi Handayani; dan Agus Pramono (২০১৫)। Demography of Indonesia's Ethnicity। Institute of Southeast Asian Studies dan BPS – Statistics Indonesia।  "Pembangunan Manusia | Provinsi Aceh"। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২০।  "Direktorat Jenderal Perimbangan Keuangan | Perubahan Sebutan Nanggroe Aceh Darussalam menjadi Aceh"। www.djpk.kemenkeu.go.id (Indonesian ভাষায়)। ৩১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০৮-৩১। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে আচেহ সংক্রান্ত মিডিয়া রয়েছে।
আশিয়ান মেডিকেল কলেজ

আশিয়ান মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১২ সালে এটি ঢাকার খিলক্ষেতের আশিয়ান শিক্ষা নগরীতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়। কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত। স্বাস্থ্য ও পরিবার কল্যাণ মন্ত্রণালয় যে সকল গাইডলাইন এবং মানদণ্ড নির্ধারণ করেছে তা পূরণ করে আশিয়ান মেডিকেল কলেজ ও হাসপাতাল ২০১২ সালের জানুয়ারিতে প্রতিষ্ঠিত হয়েছিল। সরকার ২০১২-২০১৩ সেশন থেকে এমবিবিএস প্রথম বর্ষের কোর্সে ৫০ জন শিক্ষার্থীকে ভর্তির অনুমতি দিয়েছিল। কলেজটি ঢাকা বিশ্ববিদ্যালয়ের অধিভুক্ত হয়েছে। কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়। অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়। মেডিকেল কলেজটির সাথে একটি হাসপাতাল রয়েছে যেটি আশিয়ান মেডিকেল কলেজ ও হাসপাতাল নামে পরিচিত। এএমসির নিজস্ব ক্যাম্পাস বড়ুয়া, খিলক্ষেত ঢাকা-১২২৯ এ অবস্থিত। এটি আধুনিক সকল সুবিধাসহ চারতলা ইউনিটারি বিল্ডিংয়ে নির্মিত এবং আরও ৯ তলা ভবন নির্মাণাধীন রয়েছে।কলেজটিতে একটি সমসাময়িক ও সমস্ত সুযোগসুবিধা এবং সংস্থান সহ সজ্জিত একটি সমৃদ্ধ গ্রন্থাগার রয়েছে। এই কলেজের বিরুদ্ধে স্বদেশ হাউজিং কোম্পানীর খিলক্ষেত থানার বরুয়া মৌজায় প্রায় ২০.৬ বিঘা জমি জবরদখল করে আশিয়ান মেডিকেল কলেজ ও হাসপাতাল গড়ে তোলার অভিযোগ উঠেছিলো। বাংলাদেশের মেডিকেল কলেজসমূহের তালিকা। "আশিয়ান মেডিকেল কলেজ সম্পর্কে"। amchbd.com। ১৩ আগস্ট ২০২০। সংগ্রহের তারিখ ১৩ আগস্ট ২০২০।  "চিকিৎসা সেবায় ইতিহাস গড়তে যাচ্ছে আশিয়ান মেডিকেল কলেজ হাসপাতাল"। Daily Manobkantha। ২০২৪-০২-০৫ তারিখে মূল থেকে আর্কাইভ করা। সংগ্রহের তারিখ ২০২০-০৮-১৩।  "আশিয়ান মেডিকেল কলেজের অনুমোদন স্থগিত"। The Daily Sangram। সংগ্রহের তারিখ ২০২০-০৮-১৩।  প্রাতিষ্ঠানিক ওয়েবসাইট
ইন টু দ্য ডার্করুম

ইন টু দ্য ডার্করুম একটি ২০১৪ স্বল্পদৈর্ঘ কল্প কাহিনী চলচ্চিত্র যা গ্ল্যামার এবং তারপরে ধূমপানের খারাপ দিক দেখায়। চলচ্চিত্রটি অন্ধকার এবং ছায়ার জগৎ সম্পর্কে বলার চেষ্টা করে যা ধূমপায়ীকে মৃত্যুর জগতে নিয়ে যায়। ছবিটি বেশ কয়েকটি জাতীয় এবং আন্তর্জাতিক পুরস্কার জিতেছে। তুজলা আন্তর্জাতিক চলচ্চিত্র ফেস্ট ২০১৪ অফিসিয়াল নির্বাচন কলকাতা আন্তর্জাতিক শর্টফিল্ম ফেস্টিভাল ২০১৪ অফিসিয়াল নির্বাচন কিসেকস শর্ট ফিল্ম ফেস্ট ইস্তামবুল ২০১৪ অফিসিয়াল সিলেকশন "In to The Darkroom Award Winning Short Film 2014 4:35 |"। Shortfilmclub.org। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫।  "Movies | News |"। Manorama Online। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫। |date=May 2020}} "Mathrubhumi Youth, Features പുകവലി സൃഷ്ടിക്കുന്ന ഇരുട്ട്"। Mathrubhumi.com। সংগ্রহের তারিখ ১৭ ফেব্রুয়ারি ২০১৫। [স্থায়ীভাবে অকার্যকর সংযোগ]
আশুগঞ্জ তাপ বিদ্যুৎ কেন্দ্র

আশুগঞ্জ তাপ বিদ্যুৎ কেন্দ্র বাংলাদেশের আশুগঞ্জে তিতাস গ্যাসক্ষেত্রের নিকটে মেঘনা নদীর তীরে অবস্থিত একটি বিদ্যুৎ উৎপাদন কেন্দ্র। আশুগঞ্জ বিদ্যুৎকেন্দ্রে ১৬২৭ মেগাওয়াট ক্ষমতার ইউনিট রয়েছে। ১৯৬৬ সালে একটি বৈদেশিক নির্মাণ সংস্থার সাথে আশুগঞ্জে তাপবিদ্যুৎকেন্দ্র নির্মাণের চুক্তি স্বাক্ষরিত হয়। বিদ্যুৎকেন্দ্রটি আশুগঞ্জ পাওয়ার স্টেশন কোম্পানী লিমিটেড কর্তৃক পরিচালিত হয়। ১৮৭৬ মেগাওয়াট বর্তমান ক্ষমতা (নিট উৎপাদন) ১৬২৭ মেগাওয়াট চলমান প্রকল্প : আশুগঞ্জ ৪০০ মেগাওয়াট সিসিপিপি (পূর্ব) ভূমি অধিগ্রহণ ও ভূমি উন্নয়ন এবং পটুয়াখালী ১৩২০ মেগাওয়াট তাপবিদ্যুৎকেন্দ্রের জন্য নিরাপত্তা। নাভানা রহিম আর্ডেন্ট (লেভেল-৮) ১৮৫, শহীদ সৈয়দ নজরুল ইসলাম সরণি (পুরাতন ৩৯, কাকরাইল, বিজয়নগর) পল্টন, ঢাকা বাংলাদেশ প্রবেশদ্বার শক্তি প্রবেশদ্বার বাংলাদেশের বিদ্যুৎ খাত বাংলাদেশের বিদ্যুৎ কেন্দ্রসমূহের তালিকা ভেড়ামারা তাপ বিদ্যুৎ কেন্দ্র "Location of Ashuganj Power Station"। Ashuganj Power Station Company Limited। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ashuganj power plant units restored after fire"। bdnews24.com। সংগ্রহের তারিখ ২০১৮-০২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Capacity of Ashuganj Power Station"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Liquid fuel-fired plants unlikely to curb summer load-shedding"। dhakatribune.com (ইংরেজি ভাষায়)। Dhaka Tribune। সংগ্রহের তারিখ ২০১৮-০২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "MoU signed for coal-fired power plant in Patuakhali"। dhakatribune.com (ইংরেজি ভাষায়)। Dhaka Tribune। সংগ্রহের তারিখ ২০১৮-০২-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Plant Status"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.apscl.com/home/profile
আইচি মেডিকেল কলেজ

আইচি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১৩ সালে ঢাকার উত্তরায় কলেজটি তাদের একাডেমিক কার্যক্রম শুরু করে। এটি ঢাকা বিশ্ববিদ্যালয় অধিভুক্ত একটি কলেজ। কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত। আইচি হাসপাতাল, জাপান বাংলাদেশ যৌথ উদ্যোগের ১৯৯৬ সালে উত্তরা মডেল টাউনের সাত নম্বর সেক্টরের একটি ভাড়া বাড়িতে যাত্রা শুরু করে। আইচি মেডিকেল কলেজ ও হাসপাতালের প্রতিষ্ঠাতা চেয়ারম্যান ডাঃ মোয়াজ্জেম হোসেন ১৯৯৫ সালে নাগোয়া বিশ্ববিদ্যালয় স্কুল অফ মেডিসিন থেকে পিএইচডি ডিগ্রি অর্জন করেছিলেন। এরপর দেশে ফিরে এসে তিনি আইচি হাসপাতাল স্থাপনের সিদ্ধান্ত নেন। প্রাথমিকভাবে এটি একটি ১০ ​​শয্যাবিশিষ্ট হাসপাতাল ছিল যাতে আউটডোর এবং ইনডোর সুবিধা ছিল। এখন এটি একটি ৩৫০ শয্যাবিশিষ্ট হাসপাতালে পরিণত হয়েছে। ২০১১ সালে, আইচি হাসপাতাল উত্তরা মডেল টাউনের সেক্টর ৮ এর নিজস্ব ক্যাম্পাসে স্থানান্তরিত হয়েছে। এই প্রতিষ্ঠানটি তুরাগ নদীর তীরে শাহজালাল আন্তর্জাতিক বিমানবন্দরের খুব কাছাকাছি অবস্থিত। এটি ২০১৩ সালে একাডেমিক কার্যক্রম শুরু করে। কলেজটিতে বাংলাদেশি ও আন্তর্জাতিক ছাত্র-ছাত্রী ভর্তি করানো হয়। অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়। মেডিকেল কলেজটির সাথে একটি হাসপাতাল রয়েছে যেটি আইচি মেডিকেল কলেজ ও হাসপাতাল নামে পরিচিত। বাংলাদেশের মেডিকেল কলেজসমূহের তালিকা। "দৈনিক জনকন্ঠ || বেসরকারি ৫ মেডিকেল কলেজে ভর্তি নিষেধাজ্ঞা"। দৈনিক জনকন্ঠ (ইংরেজি ভাষায়)। সংগ্রহের তারিখ ২০২০-০৮-১৩।  BM&DC (info@bmdc.org.bd)। "BM&DC"। Bangladesh Medical & Dental Council (ইংরেজি ভাষায়)। ২০১৯-১০-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-১০।  "আইচি মেডিকেল কলেজ এন্ড হসপিটালের ওয়ান স্টপ ইমার্জেন্সি অবজারভেশন ইউনিট চালু"। The Daily Sangram। সংগ্রহের তারিখ ২০২০-০৮-১৩।  "ইতিহাস"। www.aichimedicalcollege.com। ২০২০-০২-০৯ তারিখে মূল থেকে আর্কাইভ করা। সংগ্রহের তারিখ ২০২০-০৮-১৩।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ২০ ফেব্রুয়ারি ২০২০ তারিখে
স্ট্রিট নিউজ

স্ট্রিট নিউজ ছিল একটা পথ পত্রিকা যা গৃহহীন মানুষ দ্বারা নিউ ইয়র্ক সিটি বিক্রি হত। ১৯৮৯ সালে প্রতিষ্ঠিত এই পত্রিকা মার্কিন পথ পত্রিকা আন্দোলন শুরু করে। এর লক্ষ্য ছিল নিউ ইয়র্কের অনেক গৃহহীন ও বেকার মানুষকে স্বনির্ভর হবার একটি উপায় সরবরাহ করা। স্ট্রিট নিউজ প্রতিষ্ঠিত হবার ফলে শিকাগোর স্ট্রিটওয়াইজ এবং ব্রিটেনের দ্য বিগ ইস্যু সহ আরও অনেক পথ পত্রিকা প্রতিষ্ঠা শুরু হয়েছিল; পথ পত্রিকা আন্দোলনে কাগজটিকে "অগ্রণী" বলা হয়েছে। স্ট্রিট নিউজ এবং দ্য বিগ ইস্যু বিশ্বব্যাপী পথ পত্রিকাগুলির মূল প্রতিপাদ্য হয়ে উঠেছে। ২০০২ সালে সম্পাদক ছিলেন জন লেভি "ইন্দিও" ওয়াশিংটন জুনিয়র। স্ট্রিট নিউজ প্রতি বছর ছয় সংস্করণে ৩,০০০ অনুলিপি মুদ্রণ করে, ১৫ জন লোক $০.৭৫ সেন্ট দিয়ে কিনে ১.২৫ ডলারে বিক্রি করেছে। বর্তমান সময়ের হিসাবে, স্ট্রিট নিউজ এখন আর সক্রিয় প্রকাশনা নয় এবং নিউইয়র্ক সিটিতে কোনও দাপ্তরিক পথ পত্রিকা নেই। Green, Norma Fay (১৯৯৮)। "Chicago's StreetWise at the Crossroads: A Case Study of a Newspaper to Empower the Homeless in the 1990s"। Print Culture in a Diverse America। eds. James Philip Danky, Wayne A. Wiegand। University of Illinois Press। পৃষ্ঠা 34–49। আইএসবিএন 0-252-06699-5। সংগ্রহের তারিখ ২০০৯-০৩-১১।  "The Big Issue History"। The Big Issue। ১ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০০৯।  Magnusson, Jan A। "The transnational street paper movement"। Situation Sthlm। ২৯ জুন ২০০৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০০৯।  Heinz, Teresa L.; Levinson, David (২০০৪)। Encyclopedia of Homelessness (illustrated সংস্করণ)। SAGE। পৃষ্ঠা 539। আইএসবিএন 0-7619-2751-4। সংগ্রহের তারিখ ২০০৯-০২-১২।  Fried, Joseph P. (২০০২-১২-০৮)। "Following Up"। The New York Times। পৃষ্ঠা section 1 page 57 of the New York edition। সংগ্রহের তারিখ ২০০৯-০৩-১৩।  Rosenbaum, Andrew (২০০৩-০২-১০)। "The News from the Street"। Time Magazine। ২০০৯-০৪-০৬ তারিখে মূল থেকে আর্কাইভ করা। সংগ্রহের তারিখ ২০০৯-০৩-১৩।  স্ট্রিট নিউজের ওয়েবসাইট
ব্রি ধান-৪৭

ব্রি ধান-৪৭ হচ্ছে লবণাক্ত সহনশীল ধানের জাত। বাগেরহাট, খুলনা, সাতক্ষীরা জেলায় রবি মৌসুমে লবণাক্ততা বাড়তে থাকে। অত্যধিক লবণাক্ততাসহিষ্ণু ধানের জাত না থাকায় রবি মৌসুমে জমি পতিত পড়ে থাকে। এ ছাড়াও ৩/৪ ফুটের অধিক পানি ও চিংড়ি চাষের কারণে ধান চাষের সুযোগ থাকে না। ফলে ধানের উৎপাদন কমে যায়। বাংলাদেশ ধান গবেষণা ইনস্টিটিউট এর গবেষক ও বিজ্ঞানীরা গবেষণা পরিচালক ড. আব্দুস সালাম নেতৃত্বে লবণাক্ত সহনশীল জাত আবিষ্কার করেন। যেখানে সাধারণ ধানের চারা 8ds/m লবণাক্ততা সহ্য করতে পারে না সেখানে এটি সারা জীবন 6ds/m অবস্থায় এবং এটি ১২-১৪ দিন 8ds/m লবণাক্ততা সহ্য করতে পারে। মুন্সীগঞ্জ, সাতক্ষীরা, বাগেরহাট, খুলনা ও বরিশাল জেলার বিভিন্ন অঞ্চলে এ জাতের পরীক্ষামূলক চাষাবাদা চলছে। এতে আশাতীত ফল পাওয়া যায়। ড. সালাম জানান, DFID- Petra ও IRRI প্রকল্পের মাধ্যমে এ ধান উদ্ভাবন করা হয়েছে। এ ধানের ফলন হেক্টর প্রতি ৫/৬ টন। আয়ুষ্কাল ১৫০-১৫৫ দিন এবং উচ্চতা ১০০ সেমি। Researchers develop salinity-tolerant Boro paddy[স্থায়ীভাবে অকার্যকর সংযোগ] "লবণাক্ততা ও জলাবদ্ধতা সহনশীল ধানের জাত"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০০৯।
বিদ্যুৎ বিভাগ

বিদ্যুৎ বিভাগ বাংলাদেশের বিদ্যুৎ উৎপাদন ও রক্ষণাবেক্ষণের সার্বিক পর্যবেক্ষণের দায়িত্বে নিয়োজিত সরকারের বিদ্যুৎ, জ্বালানি ও খনিজ সম্পদ মন্ত্রণালয়ের অধীন একটি বিভাগ। বিদ্যুৎ বিভাগ ২০২২ সালে স্বাধীনতা পুরস্কার লাভ করে। বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয়ের পুনর্গঠনের অংশ হিসেবে ১৯৯৮ সালে বিদ্যুৎ বিভাগ প্রতিষ্ঠিত হয়। ২০০০ সালে বিভাগটি বিদ্যুৎখাতে একটি নবায়ন নীতি প্রণয়ন করে। ২০১৮ সালে বিদ্যুৎ বিভাগ জ্বালানি ও খনিজ সম্পদ বিভাগের সাথে মিলিতভাবে বাজেটের ৫% বরাদ্দ গ্রহণ করে। ২০১৯ সালের ২ জুন বিদ্যুৎ বিভাগ বেক্সিমকোর সাথে একটি সৌরবিদ্যুৎকেন্দ্র নির্মাণ চুক্তি বাতিলের ঘোষণা দেয়। বাংলাদেশ বিদ্যুৎ উন্নয়ন বোর্ড (বিউবো) আশুগঞ্জ পাওয়ার স্টেশন কোম্পানী লিমিটেড (এপিএসসিএল) ইলেকট্রিসিটি জেনারেশন কোম্পানি অব বাংলাদেশ (ইজিসিবি) নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো) রুরাল পাওয়ার কোম্পানী লিমিটেড (আরপিসিএল) কোল পাওয়ার জেনারেশন কোম্পানি লিমিটেড (সিপিজিসিবিএল) বি-আর পাওয়ারজেন লিমিটেড (বিআরপিএল) পাওয়ার গ্রিড কোম্পানি অব বাংলাদেশ (পিজিসিবি) বাংলাদেশ বিদ্যুৎ উন্নয়ন বোর্ড (বিউবো) বাংলাদেশ পল্লী বিদ্যুতায়ন বোর্ড (বাপবিবো) ঢাকা ইলেকট্রিক সাপ্লাই কোম্পানি লিমিটেড (ডেসকো) ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ওয়েস্ট জোন পাওয়ার ডিস্ট্রিবিউশন কোম্পানি লিমিটেড (ওজোপাডিকো) নর্দান ইলেকট্রিসিটি সাপ্লাই কোম্পানি লিমিটেড (নেসকো) পাওয়ার সেল ২০২২ সালের মার্চ মাসে দেশের শতভাগ মানুষ বিদ্যুৎ সুবিধার আওতায় আসে। বর্তমানে দেশে ৪ কোটি ২১ লাখের বেশি বিদ্যুৎসংযোগ আছে। বিদ্যুৎকেন্দ্রের সংখ্যা দাঁড়িয়েছে ১৪৮টিতে। দেশে বর্তমানে ক্যাপটিভ ও নবায়নযোগ্য জ্বালানিসহ বিদ্যুৎ উৎপাদন ক্ষমতা ২৫ হাজার ৫১৪ মেগাওয়াট। ১৩ হাজার ২১৩ কিলোমিটার সঞ্চালন লাইন এবং ৬ লাখ ২১ হাজার কিলোমিটার বিতরণ লাইনের মাধ্যমে দেশ জুড়ে এ বিদ্যুৎসেবা পরিচালিত হয়। মুজিববর্ষে দেশে শতভাগ বিদ্যুতায়নের কাজ শেষ করার জন্য বিদ্যুৎ বিভাগ ২০২২ সালে স্বাধীনতা পুরস্কার লাভ করে। "Vision & Mission"। powerdivision.gov.bd। সংগ্রহের তারিখ ১৮ জুলাই ২০১৯।  স্বাধীনতা পুরস্কার পাচ্ছে বিদ্যুৎ বিভাগ, যুগান্তর, ২৩ মার্চ ২০২২ Ebinger, Charles K. (২০১১)। Energy and Security in South Asia: Cooperation Or Conflict? (ইংরেজি ভাষায়)। Brookings Institution Press। পৃষ্ঠা 90। আইএসবিএন 9780815704119। সংগ্রহের তারিখ ১৮ জুলাই ২০১৯।  Riaz, Ali; Rahman, Mohammad Sajjadur (২০১৬)। Routledge Handbook of Contemporary Bangladesh (ইংরেজি ভাষায়)। Routledge। আইএসবিএন 9781317308768। সংগ্রহের তারিখ ১৮ জুলাই ২০১৯।  "2.7% more investment in energy div"। The Daily Star (ইংরেজি ভাষায়)। ৭ জুন ২০১৮। সংগ্রহের তারিখ ১৮ জুলাই ২০১৯।  "Govt moves to terminate Beximco solar power deal"। The Daily Star (ইংরেজি ভাষায়)। ২ জুন ২০১৯। সংগ্রহের তারিখ ১৮ জুলাই ২০১৯।  শতভাগ বিদ্যুতের সাফল্যে বাংলাদেশ, ইত্তেফাক, ১৮ মার্চ ২০২২ স্বাধীনতা পুরস্কার পাচ্ছে বিদ্যুৎ বিভাগ, যুগান্তর, ২৩ মার্চ ২০২২